อยากจะถามค่ะว่า ถ้ามีอะไรกับแฟนแร้วเริ่มกินยาคุมผ่านไปแล้ว7 วันค่อยมากินยาจะท้องไหมค่ะ
สวัสดีค่ะ ยาคุมกำเนิดนั้น หากได้ทานภายในไม่เกิน 5 วันนับตั้งแต่วันแรกที่ประจำเดือนมา ยาคุมจะสามารถออกฤทธิ์ในการป้องกันการตั้งครรภืได้ทันที แต่หากไม่ได้ทานภายในช่วง 1-5 วันนับตั้งแต่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปแล้วอย่างน้อย 7 วันก่อนดังนั้นหาก ไม่ได้ทานยาคุมกำเนิดภายในช่วง 1-5 วันนับตั้งแต่มีประจำเดือนมา และมีเพศสัมพันธ์ก่อนทานยาคุมครบ 7 วัน โอกาสที่จะตั้งครรภ์ย่อมมีได้ค่ะอย่างไรก็ตาม แม้จะทานยาคุมกำเนิดครบ 7 วันแล้วไป หากเพิ่งเริ่มทานยาคุมกำเนิดเป็นแผงแรก ยาคุมยังอาจออกฤทธิ์ได้ไม่เต็มประสิทธิภาพ อีกทั้งยาคุมกำเนิดเอง ก็ไม่สามารถป้องกันการตั้งครรภ์ได้ 100% ดังนั้นแนะนำควรใช้ถุงยางอนามัยร่วมไปด้วย เพื่อเพิ่มประสิทธิภาพในการคุมกำเนิดค่ะ